Santa Fe

Santa Fe er hovedstad og den fjerde største byen i den amerikanske delstaten New Mexico og er hovedsete i fylket Santa Fe County.

Santa Fe har 62 200 innbyggere (2000) og ligger omtrent 2 132 meter over havet. Dermed er den den høyest beliggende delstatshovedstad i USA. Byen har et areal på 96,9 km². 96,7 km² av dette er land og 0,2 km² vann.

Byen ble grunnlagt av spanjolene i 1610 og ble hovedstaden i New Mexico i 1912. Byens fulle navn da den ble grunnlagt var La Villa Real de la Santa Fé de San Francisco de Asís (spansk for Den kongelige by av St. Frans av Assisis hellige tro).

 Klima 
Gjennomsnittstemperaturen i Santa Fe varierer fra −10 °C til 4 °C om vinteren og mellom 13 °C og 30 °C om sommeren. Santa Fe får gjennomsnittlig 25–50 mm regn per måned om sommeren og omtrent 12 cm snø per måned om vinteren.

 Referanser 

 Eksterne lenker 



Kategori:Byer i Santa Fe County
Kategori:Delstatshovedsteder i USA
Kategori:Bosetninger etablert i 1610
Kategori:1610 i Nord-Amerika
Kategori:Byer i New Mexico